দেশের আভ্যন্তরিক সশস্ত্র সংগ্রাম পরিচালনার জন্য বা ক্ষেত্র বিশেষে অপরাধমূলক কর্মকাণ্ড সংঘটনের জন্য অবৈধ অস্ত্র-শস্ত্র প্রয়োজন হয়। এ ধরনের অস্ত্র-শস্ত্র চোরাচালানের মাধ্যমেই সংগৃহীত হয়ে থাকে। আর এ সবের মূল্য পরিশোধের জন্য প্রয়োজন হয় মুদ্রা পাচারের। বাংলাদেশের দক্ষিণ-পূর্ব অঞ্চলে বিশেষ করে কক্সবাজার এলাকায় রয়েছে চোরাচালানের মাধ্যমে আনীত অস্ত্র-শস্ত্রের বাজার। মিয়ানমার সীমান্ত দিয়ে নিয়মিত অস্ত্র-শস্ত্র এবং গোলাগুলি পাচারের খবর পত্র-পত্রিকায় প্রকাশিত হয়। এছাড়া কর্ণফুলি নদীর মোহনার নিকটবর্তী এলাকা দিয়ে সমুদ্র পথেও অস্ত্র-শস্ত্রের চোরাচালান সংঘটিত হয়ে থাকে। অনেক ক্ষেত্রে বাংলাদেশ পার্শ্ববর্তী রাষ্ট্রের জন্য অস্ত্র চোরাচালানের ট্র্যানজিট রুট হিসেবেও ব্যবহৃত হয়ে থাকে।

অস্ত্রশস্ত্র
মুদ্রা পাচার
চোরাচালানী পণ্য
প্রত্নতত্ত্ব পাচার